Leiðarljós forvarna í Borgarbyggð er að skapa öllum börnum og ungmennum uppeldisaðstæður og umhverfi sem eflir sjálfstraust þeirra og sjálfsmynd , einkennist af samkennd og býr yfir viðeigandi stuðningsúrræðum þegar þörf krefur . Fjölskyldusvið ber ábyrgð á forvörnum , þar með talið þróunar - og átaksverkefnum og er þátttakandi í fjölmörgum samstarfsverkefnum sem lúta að forvörnum og endurhæfingu fyrir unga jafnt sem aldna . Fjölskyldusvið hefur átt frumkvæði að mörgum þeirra , stýrir sumum og er þátttakandi í öðrum . Forvarnarhópur er starfandi í Borgarbyggð en í honum sitja fulltrúar frá fjölskyldusviði , UMSB , grunnskólum , Menntaskóla Borgarfjarðar , Heilbrigðisstofnun Vesturlands og frá lögreglu . Borgarbyggð tekur þátt í starfi SAMAN hópsins , en hann hefur að markmiði : Að auka samstarf fólks sem vinnur að forvörnum . Þeir sem standa að hópnum eiga það sammerkt að vinna á einhvern hátt með og fyrir börn og unglinga . Tengist sú vinna einkum forvörnum , uppeldi , menntun , meðferð og ráðgjöf . Hópurinn vinnur að því að vekja athygli á þeirri ógn sem börnum og unglingum stafar af vegna útbreiðslu áfengis og vímuefna í samfélaginu , beina athygli foreldra að ábyrgð þeirra á uppeldi barna sinna og hvetja til jákvæðra samskipta fjölskyldunnar .